cyanic-selkie/wikianc huggingface dataset:
Coupe de France am Vëlossport 2006
Ekippeklassement
D'Ekippeklassement fir all Ekipp gëtt duerch d'Additioun vun de Plaze vun den dräi beschte Coureuren an der Ekipp zesummegerechent. D'Ekipp mat dem niddregsten Total kritt dann 12 Punkten, déi zweet kritt der néng, déi drëtt aacht an da sou weider bis déi néngt déi nach zwéi Punkte kritt. Nëmmen déi franséisch Ekippe komme fir d'Ekippeklassement a Fro.
Grad
Grad (lat. gradus ‚Schrëtt, Stuf‘) steet fir:
Die Volksstimme (1917-1919)
Die Volksstimme war eng Wochenzeitung, déi zu Lëtzebuerg tëscht dem 15. September 1917 an dem 28. Juni 1919 samschdes erauskoum.
Si huet d'Gewerkschaftszeitung Die Laterne ofgeléist, déi véier Méint virdru vun den däitsche Besatzer am Éischte Weltkrich verbuede gi war.
Der Wegweiser, déi den Nicolas Neuens vun 1919 un erausginn huet, gouf hiren Nofollger.
Grad
Moosseenheeten:
souwéi:
Grad ass och den Numm vun:
Jules Michels
De Jules Michels, gebuer de 14. Januar 1900 an der Stad Lëtzebuerg an do gestuerwen den 21. Februar 1985, war e lëtzebuergesche Bobfuerer an Olympionik.
Hie war Ersatzmann bei de lëtzebuergesche Bobfuerer op den Olympesche Wanterspiller 1928 zu Sankt-Moritz.
Grad
Uertschaften:
Fok
Ormond Stone
Den Ormond Stone, gebuer den 11. Januar 1847 zu Pekin, Illinois a gestuerwen de 17. Januar 1933 zu Centreville, Virginia war en US-amerikaneschen Astronom a Mathematiker.
Den Ormond Stone war vun 1875 un den Direkter vum Cincinnati Observatoire zu Ohio. Am Joer 1882 gouf him Direktioun am neie McCormick Observatoire vun der Universitéit vu Virginia ugebueden. 1884 grënnt hie mat sengem eegene Geld d'Annals of Mathematics, wat haut ee vun de bedeitendste Fachjournalen iwwer Mathematik ass.
A senger laangjähreger Aktivitéit als Astronom entdeckt hien 88 Objete vum NGC-Katalog a 7 vum Index-Katalog.
Fomalhaut b
Fomalhaut b ass eng Stëbswollek, déi 25 Liichtjoer vun eis ewech läit. D'Wollek ëmkreest de Stär Formalhaut am Stärebild Piscis Austrinus. Am Ufank vun der Entdeckung gouf ugeholl et wier en Exoplanéit, awer bei neien Observatiounen um Steward Observatoire hunn d'Astronomen András Gáspár an George H. Rieke am Abrëll 2020 erausfonnt datt de Fomalhaut b kee Planéit ass, mä eng Stëbswollek. Déi Stëbswollek ass wéi et schéngt en Iwwerrescht vun enger gigantescher Explosioun.
Entdeckung
Zanter 2001 gëtt de Fomalhaut vun enger Aarbechtsgrupp ëm de Paul Kalas vun der University of California observéiert. Vill Hubble-Fotoen tëscht 2004 an 2006 weisen e Liichtpunkt bannent dem Stëbsrank, dee sech siichtbar op enger Keplerbunn ëm de Fomalhaut beweegt. D'Entdeckung gouf am November 2008 publizéiert.
2010 gouf d'System nees vum Hubble-Teleskop fotograféiert. Op dem neie Foto wäicht Formalhaut b vu senger viraus berechneter Bunn of. Skeptiker hunn dorop, d'Existenz vu Formalhaut b a Fro gestallt. Allerdéngs kéinten d'Ofwäichungen och duerch de Gebrauch vun enger anerer Kamera z'erkläre sinn.
2020 huet sech dann och effektiv erausgestallt, datt et kee Planéit ass, mä eng riiseg Stëbswollek, déi bei enger Explosioun, déi warscheinlech kuerz virun 2004 enstane war. No an no huet sech d'Stëbswollek ëmmer weider ausgebreet, bis se net méi mam Hubble-Teleskop nogewise konnt ginn. An der Tëschenzäit ( Abrëll 2020 ) ass se méi grouss wéi den Orbit vun der Äerd ronderëm d'Sonn. D'Kollisioun gouf vun zwéi koméitenaartegen Objete verursaacht, mat Duerchmiesser vun ongeféier 200 km. Sou Kollisioune kommen nëmmen eemol all 200.000 Joer vir.
Bunneegenschaften
Onsécherheet gëtt et bei de Bunneegenschafte vu Fomalhaut b. Hien ëmkreest den Zentralstär an engem mëttleren Ofstand vu ronn 115 AE oder 17,2 Milliarde km. Dat ass ongeféier 18 AE vun der bannenzeger Begrenzung vun der Stëbsscheif. Wéinst der Exzentrizitéit vun der Ëmlafbunn von 0,11 variéiert den Ofstand tëscht 102 an 128 AE a läit momentan bei ongeféier 119 AE. Fomalhaut b läit also bal véiermol méi wäit vu sengem Zentralstär wéi den Neptun, de baussenzege Gasplanéit an eisem Sonnesystem. Aus dem Orbit ergëtt sech eng Ëmlafzäit vun ongeféier 872 Joer.
Physikalesch Eegenschaften
D'physikalesch Eegenschafte vu Fomalhaut b kënnen nëmmen aus de Bunnparameter extrapoléiert ginn. D'Berechnunge ginn dovun aus, datt Fomalhaut b maximal ongeféier dräimol sou masseräich wéi de Jupiter ka sinn, soss géif se d'Stëbsscheif zerstéieren. Déi warscheinlechst Mass läit tëscht der hallwer an der duebeler Jupitermass. Säi Radius géif op jiddwer Fall ongeféier deem vum Jupiter gläichen.
D'Uewerflächentemperatur däerft ongeféier där vum Neptun (−200 °C) gläichen, well déi méi héich Liichtkraaft vum Fomalhaut d'Distanz kompenséiert. De Planéit erschéngt eng milliardmol méi schwaach wéi de Fomalhaut selwer. Dat ass ëmmer nach méi hell, wéi d'Uewerfläch vum Planéit eleng erwaarde géif loossen. Eng méiglech Erklärung ass, datt Fomalhaut b von engem gewaltege Ranksystem aus Äis a Stëbs ëmginn ass, dat den Dimensioune vun de Bunne vun de Galiléiesche Mounde beim Jupiter entspriechen däerft.
Skara Bray
Skara Bray war eng lëtzebuergesch Rockgrupp, déi 1983 vum Patrick Hippert gegrënnt ginn ass. Se ware bis 1992 aktiv.
D'Band ass no der neolithescher Siidlung "Skara Brae" op der Orkney-Haaptinsel virun der schottescher Nordküst benannt.
Geschicht
Zur Ur-Besetzung hu gehéiert:
De John Oestreicher huet d'Grupp schonn no kuerzer Zäit verlooss a gouf ersat duerch de Carlo Schmit. De Rob Hengen ass och ersat ginn duerch de Ralph Schmit. Mam Mick Wersant ass eng Passend Sängerin fonnt ginn.
Si hu sech Zäit gelooss mat Optrieden, well eréischt den 30. Mee 1987 war hiren éischte Concert. Virdrun hu se awer nach aner Projete gemaach, z. B. d'Musek fir de lëtzebuergesche Film D'Spillauer.
De Bassist Ralph Schmit huet d'Grupp duerno verlooss. Ersat gouf en duerch de Marc Reichling. De Patrick Hippert huet fir den Eurovision Song Contest 1991 e Lidd komponéiert, dat du vum Mick Wersant als Sarah Bray gesonge ginn ass. Leider sinn et no deem Optrëtt Meenungsverschiddenheete mam Mick Wersant ginn an d'Grupp huet sech vun hirer Sängerin getrennt. Ersatz ass fonnt ginn an der Persoun vum Simone Weis. 1992 huet en Open-Air Concert zu Jonglënster kuerzfristeg ofgesot misse ginn, well den Drummer schwéier verletzt war, wat eng Paus vu 6 Méint mat sech bruecht huet. Duerno huet d'Band awer net méi zesumme fonnt.
Canton de Fourchambault
De Canton de Fourchambault ass eng franséisch administrativ Andeelung am Arrondissement Nevers, am Departement Nièvre an der Bourgogne-Franche-Comté.
Aldin Skenderovic
Den Aldin Skenderovic, gebuer den 28. Juli 1997 zu Bihor bei Trpezi am Montenegro als Aldin Skenderovi ć , ass e lëtzebuergesch-montenegrinesche (Sic!) Foussballspiller.
De Skenderovic huet ënner anerem fir den FC Déifferdeng 03 (2015–16), d'Union Titus Péiteng (2016–18), an zanter 2018 fir de SV Elversberg (DE) als Verdeedeger gespillt.
Milou en mai
Milou en mai ass e franséische Film vum Louis Malle aus dem Joer 1990.
Aldin Skenderovic
Zanter dem 31. August 2017 spillt hie fir déi lëtzebuergesch Foussballnationalekipp,.
Seng Bridder Ilhan an Delvin sinn och Foussballspiller.
Milou en mai
Ëm wat geet et am Film?
Am Mee 1968 stierft déi al Madame Vieuzac: Hir Famill trefft sech fir d'Begriefnes an scho geet Gestreits ëm d'Ierfschaft un...
Eurovision Song Contest 2012
De '''57. Eurovision Song Contest' hat seng zwou Halleffinallen den 22. a 24. Mee, a seng Finall de 26. Mee 2012 an der Crystal Hall'' an der aserescher Haaptstad Baku. Presentateure waren den Eldar Qasımov, d'Leyla Aliyeva an d'Nargiz Berk-Petersen.
Effektiv Temperatur
Nom Stefan-Boltzmann-Gesetz gëllt.
Dobäi ass.
Eurovision Song Contest 2012
Lëtzebuerg huet scho wéi déi 18 Joer virdru fräiwëlleg drop verzicht fir matzemaachen. Och Andorra, Polen, Tschechien, Armenien a Monaco hu fräiwëlleg net matgemaach. Am Ganzen hunn 42 Länner matgemaach.
Effektiv Temperatur
Domat ergëtt sech d'bolometresch Hellegkeet zu, woubäi R de stellare Radius duerstellt.
ZZ-Ceti-Stären
ZZ-Ceti-Stäre sinn eng Klass vu verännerleche Stären, déi nom Stär ZZ Ceti am Stärebild Cetus (Walfësch) benannt sinn.
Effektiv Temperatur
Well de stellare Radius net eendeiteg ze definéieren ass, benotzt ee fir d'Berechnung vun der effektiver Temperatur d'optesch Dicht.
Eurovision Song Contest 2012
Verschidden Interprete ware scho virdrun emol eng Kéier dobäi, d'Kaliopi fir d'Republik Mazedonien 1996 (Qualifikatiounsronn), de Jónsi fir Island 2004, de Željko Joksimović fir Serbien 2004 (Serbien-Montenegro) an den Duo Jedward fir Irland 2011.
ZZ-Ceti-Stären
ZZ-Ceti-Stäre si pulsatiounsverännerlech wäiss Zwerge mat Perioden tëscht 30 Sekonnen an 20 Minutten. D'Amplitude sinn net grouss a leien am Beräich vun 0,001 bis 0,3 Visuell Magnitude. Dës Klass vu wäisse Zwergen huet eng charakteristesch Waasserstoff-Atmosphär mat enger effektiver Temperatur tëscht 12.500 a 11.100 Kelvin. Aus dësem Grond ginn ZZ-Ceti-Stären och DAV-Stäre genannt, well si d'Spektralklass DA hunn, an nëmme Waasserstoff-Absorptiounlinnen an hirem Spektrum weisen.
Eurovision Song Contest 2012
Zanter 2008 gëtt et e puer Deeg virun der Finall zwou Halleffinallen, aus deenen déi zéng Éischtplazéiert d'Finall erreechen. Sechs weider Länner si scho fir d'Finall qualifizéiert gewiescht: déi Grouss Fënnef (Big-5) vun der European Broadcasting Union (Däitschland, Frankräich, Groussbritannien, Italien a Spuenien) an och d'Land dat d'Organisatioun iwwerholl huet, an dësem Joer Aserbaidjan.
Mes nuits sont plus belles que vos jours
Mes nuits sont plus belles que vos jours ass e franséische Film vum Andrzej Żuławski aus dem Joer 1989 no engem Roman mam selwechten Numm vun der Raphaëlle Billetdoux.
Eurovision Song Contest 2012
Déi gemëschten Ofstëmmung mat 50 % duerch den Televoting vun de Spectateure vun alle Länner a 50 % duerch eng national Jury ass weiderhi souwuel fir d'Halleffinalle wéi och fir d'Finall benotzt ginn. An den Halleffinalle sinn déi 10 bescht Länner an d'Finall weiderkomm. All Land huet duerch d'Ofstëmmung 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Baku matgedeelt ginn.
Mes nuits sont plus belles que vos jours
Ëm wat geet et am Film?
De Lucas ass onheelbar krank. Hie begéint d'Schauspillerin Blanche an engem Luxushotel zu Biarritz…
Effektiv Temperatur
Déi effektiv Temperatur an déi bolometresch Hellegkeet sinn déi zwou bedeitendst physikalesch Kenngréissten, mat deenen e Stär an d'Hertzsprung-Russell-Diagramm agegliddert ka ginn.
Déi effektiv Temperatur vun eiser Sonn ass ronn 5780 K.
Eurovision Song Contest 2012
Déi éischt Plaz krut d'Vertriederin vu Schweden, d'Loreen mam Lidd Euphoria mat 113 Punkte Virsprong virum Grupp Buranowskije Babuschki (Russland). Euphoria krut mat 372 Punkten déi zweethéchste Punktzuel an der Geschicht vum ESC, no den 387 fir dem Alexander Rybak säi Lidd Fairytale am Joer 2009. Déi drëtt Plaz krut de Željko Joksimović, dee fir Serbien ugetruede war.
Fir Schweden war et déi fënneft Kéier datt et de Grand Prix gewonnen hat.
1. Halleffinall
Déi éischt Halleffinall war den 22. Mee 2012.
Déi genee Punkteverdeelung ass eréischt no der Finall bekannt gemaach ginn fir eng Beaflossung an der Finall ze vermeiden. Ofstëmmungsberechtegt bei dëser Halleffinall waren d'Länner déi dobäi waren an zousätzlech Italien, Aserbaidjan a Spuenien.
2. Halleffinall
Déi zweet Halleffinall war de 24. Mee 2012.
Déi genee Punkteverdeelung ass eréischt no der Finall bekannt gemaach ginn fir eng Beaflossung an der Finall ze vermeiden. Ofstëmmungsberechtegt bei dëser Halleffinall waren d'Länner déi dobäi waren an zousätzlech Frankräich, Däitschland a Groussbritannien.
Finall
D'Finall war de 26. Mee 2012.
Déi 26 Länner an der Finall waren:
Am Fall vu Punktegläichheet sollt dee mat der héchster Eenzelwäertung gewannen.
Ofstëmmungsberechtegt bei der Finall waren all 42 Länner déi matgemaach haten.
Canton de Nevers-3
De Canton de Nevers-3 ass eng franséisch administrativ Andeelung am Arrondissement Nevers, am Departement Nièvre an der Bourgogne-Franche-Comté.
Canton de Cosne-Cours-sur-Loire
De Canton de Cosne-Cours-sur-Loire ass eng franséisch administrativ Andeelung am Arrondissement Cosne-Cours-sur-Loire, am Departement Nièvre an der Bourgogne-Franche-Comté.
Georges Miller
De Georges Miller, gebuer 13. Dezember 1906 zu Mannheim a gestuerwen de 5. Februar 1979 zu Schëffleng, war e lëtzebuergesche Ringer an Olympionik.
Hien huet Lëtzebuerg op den Olympesche Summerspiller 1928 zu Amsterdam vertrueden.
Canton de Nevers-1
De Canton de Nevers-1 ass eng franséisch administrativ Andeelung am Arrondissement Nevers, am Departement Nièvre an der Bourgogne-Franche-Comté.
Pepe Reina
De José Manuel Reina Páez, méi bekannt als Pepe Reina, gebuer den 31. August 1982 zu Madrid, ass e spuenesche Foussballspiller op der Golkipp-Positioun.
De Reina huet a senger Carrière ënner anerem fir den FC Barcelona, FC Villarreal, Liverpool FC, FC Bayern München an den SSC Neapel gespillt.
Zanter 2005 spillt de Pepe Reina an der spuenescher Foussballnationalekipp,. Hien huet och eemol fir déi "katalounesch Foussballnationalekipp" gespillt, obwuel hie keen "ethnesche" Katalaner ass.
De Pepe Reina ass de Fils vum fréieren Nationalgolkipp Miguel Reina.
Tro Bro Leon 2014
Déi '''31. Editioun vum Tro Bro Leon''' gouf 2014 den 19. Abrëll gefuer. Se stoung um Kalenner vum UCI Europe Tour 2014 an der Kategorie 1.1. Et war déi aacht Kompetitioun fir d'Coupe de France 2014.
Canton de Varennes-Vauzelles
De Canton de Varennes-Vauzelles ass eng franséisch administrativ Andeelung am Arrondissement Nevers, am Departement Nièvre an der Bourgogne-Franche-Comté.
Canton de Nevers-2
De Canton de Nevers-2 ass eng franséisch administrativ Andeelung am Arrondissement Nevers, am Departement Nièvre an der Bourgogne-Franche-Comté.
Terra (Satellit)
Den Terra, och EOS-1 oder EOS-AM1 genannt, ass en Äerdobservatiounssatellit vun der US-amerikanescher Loft- a Raumfaartagentur NASA, deen den 18. Dezember 1999 gestart gouf. En déngt der Fuerschung an Observatioun vun eiser Äerd. Déi geplangt Liewensdauer vum Satellit gouf am Ufank op 6 Joer festgehalen.
Den Terra ass nieft Aqua an Aura eng vun den dräi Haaptmissioune vum Earth Observing System (EOS), engem en ettlech Missiounen ëmfaassenden, laangfristege Fuerschungsprogramm vun der NASA. De Satellit kascht 1,3 Milliarden US Dollar.
Bunndaten
De Satellit beweegt sech op enger polarer, sonnesynchroner Äerdëmlafbunn (SSO).
Eng Eegenschaft vun där Ëmlafbunn ass, datt de Satellit all Dag zur selwechter Zäit de selwechte Punkt op der Äerd passéiert. Dofir gi sou Äerdëmlafbunnen dacks fir meteorologesch Satellitten an Äerdobservatiounssatellitte gebraucht.
Instrumenter
U Bord vum Satellit si follgend fënnef Instrumenter:
Clausener Viaduc
D'Bréck huet eng Längt vun 208 Meter, ass 44 Meter héich, 15 Meter breet an dee gréisste Bou iwwerspaant 15 Meter.
Terra (Satellit)
Instrumenter
Terra hat de 24. Februar 2000 mat den Opzeechnunge vun den Daten ugefaangen.
Clausener Viaduc
Nodeem d'Nordstreck aus der Tranchée um Rummplateau kënnt, leeft se iwwer de Clausener Viaduc bis bei d'Verbindungsbréck am Clausener Bierg fir dann duerno iwwer de Pafendaller Viaduc weiderzeféieren.
Tour de Vendée 2013
Den '''42. Tour de Vendée''' gouf de 6. Oktober 2013 gefuer. Et war déi siechzéngt Kompetitioun vun der Coupe de France 2013 a se stoung um Kalenner vun der UCI Europe Tour 2013 an der Kategorie 1.HC. Se gouf vum Fransous Nacer Bouhanni gewonnen.
Messier 13
De Messier 13  oder M13 ass en helle Kugelstärekoup am Stärebild Hercules mat der Nummer 13 vum Messier-Katalog. Am New General Catalogue huet en d'Nummer 6205.
Et ass den hellste Kugelstärekoup um Nordhimmel a gouf scho 1714 vum engleschen Astronom Sir Edmond Halley entdeckt. Den M 13 ass ronn 25.100 Liichtjoer vun der Sonn ewech (d'Donneeën variéieren tëscht 23.000 an 26.000 Lj), huet déi 300.000-fach Liichtkraaft vun der Sonn an en Duerchmiesser vun 150 Liichtjoer.
Den M13 huet eng visuell Magnitude vu 5,8 mag. Hie ka schonn an engem klengen Teleskop als niwwelege Fleck gesi ginn. Et fënnt een en am Beschten am Fréijoer oder Summer – an der „rietser Véierecksäit“ vum Herkules, tëscht de Stäre η an ξ Her.
Den M13 war d'Zil vum Arecibo-Botschaft-Radiosignal. Dobäi gouf vum Arecibo-Radioteleskop e staarkt Signal fortgeschéckt, fir Kontakt zu enger eventueller ausserierdescher Zivilisatioun opzehuelen. De Kugelstärekoup war ausgewielt ginn, well do vill Stären op relativ enkem Raum versammelt sinn, wat d'Chance, op eng bewunnte Welt ze treffen, erhéije sollt. Wann een awer déi laang Lafzäit vum Signal bedenkt, da misst d'Äntwert vun enger technesch entwéckelter Zivilisatioun fréiestens no ronn 45.600 Joer op der Äerd antreffen.
Tour de Vendée 2014
Den '''43. Tour de Vendée''' gouf de 7. Oktober 2014 gefuer. Et war déi siechzéngt Kompetitioun vun der Coupe de France 2014 a se stoung um Kalenner vun der UCI Europe Tour 2014 an der Kategorie 1.HC. Se gouf vum Fransous Armindo Fonseca aus der Ekipp Bretagne-Séché Environnement gewonnen.
Jean-Pierre Beicht
De Jean-Pierre Beicht, gebuer den 22. Abrëll 1869 an der Stad Lëtzebuerg am Gronn, gestuerwen den 22. Dezember 1925 zu Stroossbuerg, war e lëtzebuergesche Komponist an Organist.
Hie war vun 1894 bis zu sengem Doud Organist vun der Kathedral an der Stad Lëtzebuerg.
Tour de Vendée 2012
Den '''41. Tour de Vendée''' gouf de 14. Oktober 2012 gefuer. Et war déi fofzéngt Kompetitioun vun der Coupe de France 2012 a se stoung um Kalenner vun der UCI Europe Tour 2012 an der Kategorie 1.HC. Se gouf vum Hollänner Wesley Kreder gewonnen.
Moschee
Eng Moschee (ar. مسجد - masdschid, Uert vun der Néierwerfung) ass eng rituell Plaz fir Unhänger vum Islam. Muslimen treffe sech do fir d'gemeinschaftlecht Gebiet, an och well et en Zentrum ass vun der politescher, rechtlecher a liewenspraktescher Wäertervermëttlung am Sënn vum Islam an e sozialen Treffpunkt. Et kann e Gebai sinn dat e puer Zwecker déngt, also och eng Plaz fir den Enseignement, Gespréicher oder gesellschaftlech Evenementer.
The Assassination Bureau
The Assassination Bureau ass e brittesche Film vum Basil Dearden aus dem Joer 1969.
Paul Herget
De Paul Herget, gebuer den 30. Januar 1908 zu Cincinnati, Ohio an och do gestuerwen de 27. August 1981, war en US-amerikaneschen Astronom.
The Assassination Bureau
Ëm wat geet et am Film?
Ëm 1900 an Europa deckt eng jonk Journalistin eng Organisatioun op, déi fir Geld Leit ermuert...
Paul Herget
Hien huet Astronomie op der University of Cincinnati am US-Bundesstaat Ohio studéiert. 1947 initiéiert hien do d'Grënnung vum Minor Planet Center, dat hie bis zu senger Pensioun am Joer 1978 geleet huet. Nom Krich gouf hien Direkter vum Cincinnati Observatory.
Hie war och Pionéier an der Uwennung vu Rechemaschinne fir d'Léisung vu wëssenschaftlechen an astronomesche Problemer (z. B. der Berechnung vun Ephemeride fir Asteroiden). Wärend dem Zweete Weltkrich huet hien déi Fäegkeeten ausgenotzt, fir feindlech U-Booter duerch Methode vun der sphärescher Trigonometrie opzesichen.
Éierungen
Den Asteroid (1751) Herget gouf no him genannt.
Canton d'Auxerre-2
De Canton d'Auxerre-2 ass eng franséisch administrativ Andeelung am Arrondissement Auxerre, am Departement Yonne an der Bourgogne-Franche-Comté.
Lingua Franca Nova
Lingua Franca Nova ass eng Plangsprooch, déi et Mënsche vu verschiddenen Natiounen a Kulturen erméigleche soll, sech op gläichem Fouss ze begéinen a mateneen ze schwätzen. Den Dokter C. George Boeree huet dës Sprooch tëscht 1965 an 1998 entwéckelt.
De Vocabulaire baséiert op de romanesche Sprooche Franséisch, Italieenesch, Portugisesch, Spuenesch a Katalounesch an d'Grammaire ass un där vun de Kreolsproochen inspiréiert.
Kréischelen
Si wuessen op engem 1 bis 1,5 m héijen Trausch (Kréischelsstack).
Ariane (Rakéit)
D'Ariane ass eng Serie vun europäesche Drorakéiten, déi op Uweisung vun der E.S.A. vun enger Duechterentreprise vum europäesche Loft- a Raumfaartkonzern Airbus Group (fréier EADS) entwéckelt goufen. D'Ariane-Rakéite starte vun der Weltraumgare Kourou a Franséisch-Guayana.
Geschicht
Den Numm Ariane kënnt vun der franséischer Bezeechnung fir d'Fruuchtbarkeetsgëttin Ariadne aus der griichescher Mythologie. Am Mäerz 1980 gouf d'Firma Arianespace gegrënnt, déi zanterhir d'Finanzéierung, d'Produktioun, de Verkaf an de Start vun den Ariane-Rakéite geréiert. D'Besëtzer vun der Firma si verschidden europäesch Raumfaartentreprisen. Haaptorderausgiewer fir d'Seriëfabrikatioun vun der aktueller Rakéit, Ariane 5, ass Airbus Defence & Space Eng Duechtergesellschaft vun Airbus Group. Obwuel nach ëmfangräich Leeschtungsverbesserunge vun der Ariane 5 geplangt sinn, gëtt d'Entwécklung vun der Versioun Ariane 6 scho virbereet.
Déi ufanks franséisch Doktrin, den "autonomen Zougank zum Weltraum" (Charles de Gaulle) ze sécheren an domat onofhängeg vun den USA an der Sowjetunioun Satellitten am Orbit ofsetzen ze kënnen, hat 1964 zu London zu der Grënnung vun der European Launcher Development Organisation (ELDO) mat der Belsch, Frankräich, Italien, Däitschland, Groussbritannien, Holland an Australien, als Grënnungsmembere gefouert.
Grond fir dat australescht Engagement war d'Raumfaartgelänn zu Woomera, dat fir d'Entwécklung vu Virdeel war. Déi vun der ELDO entwéckelt Rakéite kruten den Numm Europa. D'Modeller Europa 1 an Europa 2 goufen ni kommerziell agesat, aus der Europa 3 gouf da spéider d'Ariane 1.
Entwécklung a Verdriff
Entwéckelt goufen d'Ariane-Rakéite vu Raumfaartentreprisen aus den ESA-Memberstaaten am Optrag vun der ESA. Jiddwereen um Projet bedeelegte Memberstaat huet dobäi finanziell Mëttelen zur Dispositioun gestallt. D'Industrie vum jeeweilege Staat krut dann am Géigenzuch vun der ESA Entwécklungsopdräeg am Wäert vum abezuelten Entwécklungsbeitrag. Zanter dem Vertrag iwwer d'Seriëfabrikatioun vun am Ganze 65 Ariane-5-Drorakéite gouf d'EADS-Duechter EADS Astrium Transportation allengegen Haaptoptraghueler an ass elo zoustänneg fir d'Zoustellung vun der Ariane 5 an Arianespace. Virdrun hat d'Startgesellschaft Arianespace d'Eenzeldeeler vun der Rakéit bei verschiddenen Entreprise bestelle missen a si da vun engem weideren ausgewielte Fabrikant montéiere loossen.
Ariane 4
Staark vergréissert Variant vun der Ariane 3 mat engem flexibele Konzept mat ënnerschiddlech leeschtungsfäege Feststoff- an/oder Flëssegdreifstoffboosteren. Domat kann den Undriff den ënnerschiddlechste Notzlaaschten ugepasst ginn.
Ariane 6
D'Ariane 6 ass eng geplangte Rakéit, déi jee no Versioun an der éischter Planung eng Notzlaascht vun 3000 bis 8000 Kilogramm sollt hunn an 2025 déi haiteg Ariane 5 ofléise kënnt. Über ihren Bau wurde endgültig am 2. Dezember 2014 auf dem ESA Ministerial Council entschieden.
Modellbau
1987 hat de Lambert Schelter e 5,40 Meter laange fluchfäege Modell vun der Ariane gebaut, dat haut am Hermann-Oberth-Raumfaart-Museum zu Feucht steet. E 4,5 Meter laangen a 85 Kilogramm schwéiere fluchfäege Modell vun der Ariane 4, dee vun enger Aarbechtergrupp vun der Advanced Rocketry Group of Switzerland (ARGOS) gebaut gouf, gouf 2002 zu Amarillo, Texas an zweemol am Val de Ruz bei Neuchâtel erfollegräich gestart.
1980 hat de Karl Bartl all Ariane Drorakéiten Ariane 2 bis 5 am Moossstaf 1: 48 (ausgestallt sengerzäit am Planetarium Wien) am Gréissteverglach zu den amerikaneschen Drorakéite bis Saturn V. D'Ariane 4 mat véier Boostere souwéi den europäesche Shuttle (dee ni geflunn ass) mat Ariane 5 waren ze gesinn.
Kommunitéit vun den Ariane-Stied
D'Communauté des Villes Ariane (CVA, "Kommunitéit vun den Ariane-Stied") verbënnt d'EU-Standplaze, déi un der Ariane-Produktioun bedeelegt sinn.
Canton d'Auxerre-3
De Canton d'Auxerre-3 ass eng franséisch administrativ Andeelung am Arrondissement Auxerre, am Departement Yonne an der Bourgogne-Franche-Comté.
Canal d'Accolay
De Canal d'Accolay och nach Branche de Vermenton ass e klengen Niewekanal vum Canal du Nivernais am Departement Yonne a Frankräich.
De véier Kilometer laange Kanal huet säin Ufank zu Vermenton wou haut e Yachthafen op der gestauter Cure ass. E féiert vun do aus a Richtung Westen iwwer Accolay, wou eng Halt fir Schëffer ass, bis op de Lieu-dit La Noue an der Gemeng Sainte-Pallaye. Do stéisst en am rechte Wénkel, tëscht de Schleisen N° 70 (de St. Aignan) an N° 71 (du Maunoir) vu riets op de Canal du Nivernais.
Den Haapzweck beim Bau vum Kanal war fir Holz aus dem Morvan bis op Paräis ze fléizen.
Canton d'Auxerre-1
De Canton d'Auxerre-1 ass eng franséisch administrativ Andeelung am Arrondissement Auxerre, am Departement Yonne an der Bourgogne-Franche-Comté.
Luxembourg Approach
Luxembourg Approach oder Contrôle d'approche au RADAR ass de regionale Fluchkontrollzentrum an nieft dem Tower ee vun den zwéi Kontrollservicer um Fluchhafe vu Lëtzebuerg. D'Installatioune sinn um éischte Stack vum Bloc technique opérationnel (BTO), vun der Administration de la navigation aérienne um Findel, an deem och den Tower ass. D'Ruffzeechen ass Luxembourg Approach.
D'Aarbecht vun de Kontrollere vum Luxembourg Approach besteet doran, all d'IFR-Flich am Lëtzebuerger Kontrollberäich (TMA), sief et déi, déi fortginn oder déi, déi ukomme wäit genuch auserneenzehalen an all den anere Benotzer vum Loftraum all d'Traficinformatiounen zoukommen ze loossen (VFR-Trafic, Seegelfligeren, Ballonen, Militärfligeren asw.)
Zoustännegkeet
Zum Iwwerwaachungsgebitt gehéiert Lëtzebuerg an nach kleng Deeler vun den Nopeschlänner. Den Zoustännegkeetsberäich an der Fluchhéicht ass an e südlechen Deel an an en nërdlechen opgedeelt. Am Süde läit d'vertikal Limitt tëscht 2.500 a 16.500 Fouss (TMA1A) an am Norden tëscht 3.500 a 14.500 Fouss (TMA1B), woubäi awer d'Haaptaktivitéite sech tëscht FL25 an FL135 ofspillen,.
Vu 4500 bis 8000 Meter Fluchhéicht gëtt d'Kontroll vum belsche CANAC zu Steenokkerzeel iwwerholl an alles wat driwwer ass gëtt vum Maastrichter MUAC geréiert.
Departen
All Fligeren, déi de Kontrollberäich verloosse ginn u follgend Kontrollzentre weidergeleet:
Frequenzen
D'benotzt Frequenz ass 118.900, fir Noutfäll gëtt d'international Noutfrequenz 121.5 MHz benotzt.
Sibirien
Sibirien (ru. Сибирь - Sibir) bezeechent am wäitste Sënn de ganzen asiateschen Deel vu Russland, dee sech vum Ural am Weste bis bei de Pazifik am Oste streckt, a vum Arkteschen Ozean am Norde bis un d'Hiwwele vu Kasachstan an d'Grenze vu China an der Mongolei am Süde geet.
Obwuel et 77 % vum russeschen Territoire ausmécht (13,1 Millioune Quadratkilometer) liewen do just 28 % vun der russescher Populatioun (ronn 40 Millioune Leit).
Geographie
D'West-Ost Achs vu Sibirien huet eng 7.000 km opweises an d'Nord-Süd Achs ëmmerhin nach 3.500 km. Et mécht domat bal 10 % vun der Uewerfläch vun der Äerd aus.
Déi gréisst Flëss vu Sibirien lafen all an d'Polarmier. Dat sinn den 3.650 km laangen Ob dee vun den Altai-Bierger aus duerch Westsibirien leeft, de 4.092 km laange Jenissei, dee vun de Südsibiresche Bierger kënnt, laanscht Krasnojarsk fléisst an als bekanntsten Niewefloss d'Angara huet, den eenzegen Offloss vum 31.500 km² groussen an 1.637 m déiwe Baikalséi, an zu gudder Lescht déi 4.400 km laang Lena, déi nëmmen eng 5 km vum Baikalséi ewech hir Quell huet awer e grousse Bou no Oste schléit fir bei Jakutsk laanschtzekommen.
[[Fichier:Russia vegetation.png|thumb|Vegetatiounszonen:
Déi meescht Regioune vu Sibirie si vun engem Kontinentalklima mat relativ gliddege Summeren (bis +40 °C) an extreem kale Wanteren (bis −72 °C) markéiert. Dacks bleift d'Land bis zu 9 Méint ënner enger Schnéidecke verstoppt an et fënnt een a wäiten Deeler Permafraschtbiedem, deen och an der waarmer Joreszäit nëmmen uewendriwwer entdeet a sou kee Schmëlz- a Reewaasser ophuele kann, wat nieft enger Supp (Fiichtgebitt)Suppelandschaft virun allem och zu immense Méckeploe féiert.
Geschicht
Am 16. a 17. Joerhonnert hu sech virun allem Kosaken op de Wee gemaach, fir dat "Land wat schléift" am Optrag vum Zar z'erueweren.
Zanter den 1920er Joren huet dunn d'Sowjetunioun massiv op Relokalisatioun vu Leit an den Oste gesat, fir d'Industrie vu Sibirien ze forcéieren.
Demographie
Eng 70 % vun der Bevëlkerung lieft a Stied. Nowosibirsk ass mat 1,5 Millioune Mënschen déi gréisst Stad. Wichteg Zentre sinn awer och Omsk, Krasnojarsk, Tjumen, Tomsk, Irkutsk, Chabarowsk, Tschita, Ulan-Ude an déi färnëstlech Pazifik-Metropol Wladiwostok. Si leie praktesch all op engem relativ schmuele Band am Süden a Südwesten, wou déi Transsibiresch Eisebunn duerchfiert an Akerbau méiglech ass.
An der Moyenne läit dowéinst d'Bevëlkerungsdicht just bei 2,9 Mënsche pro km².
Ekonomie
Sibirien ass wéinst senge ville Réistoffer vun ekonomesch onschätzbarem Wäert. An éischter Rei sinn do natierlech Äerdgas a Pëtrol z'ernimmen. Ganz wichteg sinn awer och Holznotzung, Kuelfërderung, Uranofbau, Diamant- a Goldminen.
Well déi grouss Flossleef vu Sibirien Ob, Jenissei a Lena vu Süden an d'Polarmier lafen an dann och nach wéi vill Méint am Joer komplett zougefruer sinn, ass et eréischt nom Bau vun der Transsibirescher Eisebunn méiglech gi fir Gidder a gréisserem Ëmfank ze transportéieren.
Osrhoene
Osrhoene, oder Osroene, Osrohene (op Aramäesch: ܡܠܟܘܬܐ ܕܒܝܬ ܥܣܪ ܥܝܢܐ, op Algriichesch: Ὁσροηνή, op Armeenesch: Օսրոյենե) war e Kinnekräich um Territoire vun der haiteger Tierkei, dat vun 132 v. Chr. bis 244 n. Chr. bestanen huet. An där Zäit war et och e Strapp eng réimesch Provënz.
Canton de Sens-1
De Canton de Sens-1 ass eng franséisch administrativ Andeelung am Arrondissement Sens am Departement Yonne an der Bourgogne-Franche-Comté.
Osrhoene
D'Haaptstad war Edessa, do wou haut déi tierkesch Stad Şanlıurfa läit.
Osrhoene war eent vun den éischte chrëschtleche Länner.
Canton de Cœur de Puisaye
De Canton de Cœur de Puisaye ass eng franséisch administrativ Andeelung am Arrondissement Auxerre, am Departement Yonne an der Bourgogne-Franche-Comté.
Lumi
Lumi war eng lëtzebuergesch Museksgrupp, déi Indie-Pop gemaach huet. Si hat hire gréisste Succès ëm d'Joren 2010-2012.
Bandgeschicht
Lumi gouf 2009 vu Schüler vun der Europaschoul gegrënnt. Et goufen e puer Verännerungen an der Besetzung.
2010 an 2011 ass d'Grupp um Food for Your Senses opgetrueden, an donieft um Rock-A-Field (2010) an um Rock um Knuedler (2011). Si hat och en Optrëtt an der Fernseesendung Ben's Club.
Mam Lidd Cold Storms konnt sech Lumi 2010 an de lëtzebuergesche Radiocharts placéieren. ,
Am Januar 2012 hu Lumi hiren Album Cycles verëffentlecht, deen zesumme mam Charel Stoltz produzéiert a vum Kim Rosen zu New York gemastert gouf. Den éischten Extrait Curtains hat e gewësse Succès.
2013 ass Lumi nach op der Fête de la musique an der Stad Lëtzebuerg opgetrueden.
Bedeitung vum Numm
Lumi ass e Wuert dat verschidde Bedeitunge kann hunn:
Lupinus polyphyllus
D'Gaardelupin (Lupinus polyphyllus) ass eng Planzenaart vun der Gattung Lupinen, bannent der Famill vun de Fabaceae. Si kënnt ursprénglech aus dem Weste vun Nordamerika, vun Alaska a British Columbia bis erof a Kalifornien an Utah. Si ass do op fiichte Plazen, laanscht Waasserleef oder Strooossgrief, ze fannen.
Et ass eng krauteg, bestänneg Planz, déi tëscht 60 cm an 1,5 m héich ka ginn. Hir Bléien, déi wéi eng Drauwekludder um Still hänken, si bloelzeg-mof, heainsdo och rosa oder wäiss.
Canton de Joux-la-Ville
De Canton de Joux-la-Ville ass eng franséisch administrativ Andeelung an den Arrondissementer Auxerre an Avallon am Departement Yonne an der Bourgogne-Franche-Comté.
Gradnetz
E Gradnetz déngt dozou Punkten op enger Rotatiounsfläch (z. B. Kugel oder Ellipsoid) eendeiteg festzeleeën.
D'Gradnetz op der Kugel
Änlech wéi op der Fläch e rechtwénklecht Koordinatesystem definéiert ka ginn, kann een och op der Kugeluewerfläch ee Gitter definéieren. Dëst besteet aus: Viraussetzung ass, datt d'Polen an de Mëttelpunkt vun der Äerd bekannt sinn.
Breeten- a Längtekreesser ginn a Grade gezielt: Déi Zielmethod gläicht den an der Mathematik allgemeng normale Kugelkoordinaten. Ausserdeem huet se de Virdeel, datt s'onofhängeg vum Kugelradius ass. Duerch Angab vu Längt a Breet ass jiddwer Punkt op der Kugel eendeiteg definéiert.
Pällembësch bei Rettel
De Pällembësch bei Rettel, op Franséisch buxaie du Pällembësch, ass e Griechtebësch mat Dominanz vum Pällem an der Gemeng Rettel a Loutrengen. En ass am Dällche Palmbusch tëscht Malling a Rettel ze fannen, dee vum landwirtschaftlech benotzte Plateau sud-ëstlech vu Rettel a Richtung Westen bis bei d'Musel féiert. D'Baach huet eng déif Griecht an de Kallekplateau gefriess a féiert nëmme Waasser wann et vill reent.
Gradnetz
D'Gradnetz op der Kaart
D'Gradnetz vun der Äerd ka bei der Hierstellung vun enger Landkaart mat op der flaacher Kaart duergestallt ginn. An Ofhängegkeet vun der gewielter Kaarteprojektioun gëtt e Gradnetz als Quadrat, Rechteck, Trapez oder Sektor vun engem Kreesrank gewisen.
Pällembësch bei Rettel
D'Vegetatioun gëtt nieft Bich an Hobich vun Aarte vun de Griechtebëscher dominéiert (ë. a. Aaschtert, Esch) an, do wou de Pällem en dicht Ënnerholz bilt, ass praktesch keng Krautschicht ze fannen.
Ënner anere fënnt een an deem Bësch follgend zwou Flechtenaarten op de Blieder an op den Äscht vum Pällem: Physcia tenella, dee praktesch op all Individuum ze fannen ass, an déi extreem seelen Byssoloma diederichiana.
Gradnetz
D'Gradnetz op der Kaart
Amplaz vum Gradnetz kann op Kaarten och en anert Koordinatesystem als Gitternetz agedroe ginn a fir Uertsplaze gebraucht ginn. Sou gëtt z. B. vum Militär dat sougenannten UTM-Gitter (MGRS) gebraucht.
Pällembësch bei Rettel
Am Pällembësch bei Rettel fënnt een och de Far Phyllitis scolopendrium deen zimmlech seelen a Loutrengen ass. Am Fong vun der Griecht nieft der Baach fënnt een eng aner rar Aart, Lunaria rediviva, déi eng Virléift fir kallekräich Biedem huet.
Nom Pällembësch ass zu Rettel eng Strooss genannt ginn: « rue de la forêt de buis ».
Enterohämorrhagesch Escherichia coli
Enterohämorrhagesch Escherichia coli (EHEC) si bestëmmt pathogen Stämm vum Daarmbakteerium Escherichia coli (E. coli), déi beim Mënsch geféierlech bluddeg Duerchfallerkrankungen ausléise kënnen.
Erreeger
EHEC Bakteerien hunn e puer Particularitéite par Rapport zu aneren E. coli Varianten, déi hir pathogen Potenz erhéijen: Si kënne sech duerch e speziellt Mantelprotein (Adhäsin) un d'Epithelzelle vun der Daarmwand drupechen, si hunn e Gen fir d'Produktioun vun engem Toxin, a schliisslech produzéieren d'EHEC-Stämm och nach en Hämolysin wat d'Bluttzellen zerstéiert.
Ustiechung
Den Erreeger an déi vun him verursaacht Infektiounskrankheeten triede weltwäit op. Den Haaptreservoir vum Erreeger si virun allem Ranner, mä och Schof a Geessen. E ka mat Kascht opgeholl ginn, absënns mat réiem Fleesch, réier Mëllech a réiem Geméis, oder duerch d'Drénke vun oder Schwammen a fäkalieverseuchtem Waasser. Do donieft ass och eng direkt an indirekt Kontaktustiechung vu Mënsch zu Mënsch méiglech. Schonn eng 100 Bakteerie kënnen duergoe fir eng Ustiechung.
Wa sou Infektiounen a klenger Zuel stänneg passéieren an a gréisserer Zuel a Wellen all puer Joer, sou koum et zanter Mëtt Mee 2011 an Däitschland zu dach bemierkenswäert héije Fallzuele vun apaart schwéieren EHEC-Erkrankungen. D'Meldunge koumen uganks aus Norddäitschland, spéider sinn och Fäll a Süddäitschland opgetratt, a souguer bei zwou Lëtzebuergerinnen déi virdrun an Norddäitschland waren ,. No zwéi Méint, Mëtt Juli 2011, war d'Epidemie eriwwer, mat 3.469 bestätegten EHEC-Fäll, dorënner 852 mam hämolytesch-urämesche Syndrom (HUS), an och 50 Doudesfäll. Eng 80 % vun deenen Infektiounszuele gouf et direkt am éischte Mount nom Ausbroch. Am Verglach dozou ginn an der Moyenne op e ganzt Joer normalerweis eng 1000 EHEC-Fäll registréiert, dorënner nëmme 65 mat der EHEC-Erkrankungscharakteristik HUS an 0-3 Doudesfäll. Bosseg ass och datt HUS fir gewéinlech bei Kanner ënner 5 Joer festgestallt gëtt, awer bei dëser Infektiounswell 87 % vun de Betraffenen Erwuessener sinn, dorënner 68 % Fraen. Spuenesch Kornischonge sollten no éischten Analyse vum Hamburger Institut fir Hygien an Ëmwelt eng méiglech Iwwerdroungsquell gewiescht sinn, wat sech dunn awer net bestätegt huet , a Kénge vun engem Biohaff an Niddersachsen als effektiv Quell ausgemaach goufen , , wat sech zulescht awer trotz allem just als Ursaach vun 10% vun den Infektioune erausgestallt huet an déi reschtlech Fäll ëmmer nach net opgeklärt konnte ginn.
Wann eng EHEC Well duerch d'Land geet, da gëtt generell geroden, Kascht net réi z'iesse, mä alles op d'mannst 10 Minutte bei 70 Grad kachen, keng Béischten upaken déi Fäkalien am Pelz kënnen hunn a wéi ëmmer reegelméisseg a virun allem virum Iessen d'Hänn wäschen.
Krankheetsverlaf
Eng Infektioun ka fräi vu Symptomer verlafen. Wann der awer optrieden, dann ass dat typescherweis no enger Inkubatiounszäit vun engem bis dräi Deeg, vereenzelt awer och no bis zu aacht Deeg. Et kënnt dann zu enger Mo-Daarm-Entzündung, déi zu Mo-Daarm-Bluddunge féiere kann. D'Toxiner zerstéieren d'Wandzelle vum Daarm a vun den Oderen. Et kann a schwéiere Fäll och zu Niereversoe kommen, vun deene 5 % och no iwwerstanener Krankheet nach Schied zeréckbehalen.
D'Ausscheedung vun de Bakteerien erfollegt typescherweis an engem Zäitraum vu fënnef bis zwanzeg Deeg, si ka sech awer absënns bei Kanner och iwwer e puer Méint zéien. An dëser Zäit ass eng Ustiechung vu weidere Persoune méiglech.
Therapie
Eng Bekämfung vum Erreeger duerch Antibiotika versprécht net deen néidegen Erfolleg, well séier Resistenzen optrieden, d'Ausscheedung vun de Bakteerie verlängert oder de Krankheetsverlaf duerch eng méi héich Toxinbildung verschlëmmert ka ginn. D'Behandlung konzentréiert sech deemno op d'Symptomer. D'Komplikatiounen (HUS an TTP) mussen intensiv behandelt ginn, zum Beispill duerch Blutwäsch a Form vun Hämofiltratioun a Plasmapheres.
Äerdobservatioun
Ënner Äerdobservatioun versteet een an der Loft- a Raumfaart d'Observatioun vun der Äerduewerfläch an/oder der Äerdatmosphär aus grousser Héicht. D'Observatioun geschitt dobäi och mat technesche Methoden wéi z. B. mat: Radar- oder Infraroutinstrumenter.
D'Observatioun déngt der Fërderung vun Donnéeë respektiv fir d'Geodäsie, der Meteorologie, der Wiederprevisioun, an der Klimafuerschung fir d'Iwwerwaachung vun der Mier- a Loftverschmotzung, zu der Katastrophepreventioun, awer och fir d'Raum- a Landschaftsplanung duerch d'Observatioun vu Flächennotzung, Stroosseverkéier a Kaméidikartéierung. Och Spionagesatellitte sinn Instrumenter fir d'Äerdobservatioun.
En éischten Usaz fir d'technesch Ëmsetzung war d'Äerdobservatiounsrakéit, patentéiert 1903 vum Alfred Maul. Haut ginn awer bal all nëmmen Äerdobservatiounssatellitten agesat an am Beräich vun der Atmosphärefuerschung och Fligeren. E Programm fir d'global Kooperatioun bei der Äerdobservatioun ass d'Global Earth Observing System of Systems, dat 2005 zu Bréissel vu ronn 40 Staate beschloss gouf.
Advanced Composition Explorer
Missioun
ACE steet fir „Advanced Composition Explorer“. Zil vun der 752 kg schwéierer Sond ass d'Analys vu solaren, interplanetaren, interstellaren a kosmesche Partikelen op der Grenz vum Äerdschwéierfeld no beim Lagrange-Punkt L1. Si gouf mat enger Delta II 7920-8 gestart an an enger Ëmlafbunn ëm L1 positionéiert, an där si warscheinlech bis ongeféier 2024 schaffe kann. Trotz Stéierunge vun engem Instrument ass d'Sond nach ëmmer aktiv.
Beschreiwung
Den ACE ass eng Raumsond mat engem aachteckegen Haaptkierper vun 1,6 m Duerchmiesser an 1 m Héicht. Véier Solarzellepaddele sinn ugebaut: op jiddwer zweeter Säit eent. Zwéi géigeniwwerleiend Paddelen droen ausserdeem un hiren Enner Stief mat Magnéitometeren. D'Solarzellepaddele si mat Silicium-Solarzelle beluecht, déi wéinst der Stralenofschiermung mat Quarz bedeckt sinn. Si sollen um Enn vun der geplangter Liewensdauer vu 5 Joer (2002) nach 440 Watt produzéieren; dat si méi wéi d'425 Watt, déi ACE maximal verbraucht. Mat ausgefuerene Solarzellepaddelen a Magnéitometer huet den ACE ronn 8,3 m Duerchmiesser. En hat e Startgewiicht vu 785 kg an 189 kg Hydrazin Dreifstoff u Bord. ACE rotéiert wéinst der Spinstabilisatioun mat 5 Ëmdréiunge pro Minutt ëm eng Achs, déi duerch den Zentrum vum Haaptkierper geet. D'Achs ass laanscht d'Linn Äerd-Sonn ausgeriicht. ACE huet zwéi Kommunikatiounssystemer, déi um S-Band schaffen.
Global Earth Observing System of Systems
D'Visioun vu GEOSS ass et, dem Wuel vu Mënsch an Ëmwelt ze déngen. Dozou definéiert de Programm follgend Ziler:
Dës Ziler well GEOSS duerch verschidden Aktivitéiten erreechen:
Beispillsweis sollen oppe Standarde festgeluecht an agehale ginn, wouduerch d'Veraarbechtung, d'Archivéierung an den Austausch vu Satellittefotoe méi einfach gëtt.
Den Ënnerprogramm Global Geodetic Observing System (GGOS) befaasst sech mat der héichgeneeër Vermiessung vun der Äerd.
D'Europäesch Kommissioun ergänzt GEOSS duerch déi europäesch Programmer GMES an INSPIRE.
Il vero e il falso
Il vero e il falso ass en italieenesche Film vum Eriprando Visconti aus dem Joer 1972.
Grad (Wénkel)
Grad ass eng Hëllefsmoosseenheet fir d'Gréisst vun engem flaache Wénkel unzeginn. Als Eenheetszeeche fir Grad gëtt en héichgestalltene klenge Krees (°) gebraucht an ouni Tëscheraum un déi lescht Ziffer ugehaangen (kuckt Gradzeechen). 1 Grad ass den 360. Deel vum Vollwénkel, d. h. den 360. Deel vun engem Krees.
D'Ugi vum Wénkel a Grad gëtt als Gradmooss bezeechent, fir e vun der Boumooss ofzegrenzen.
Canton de Thorigny-sur-Oreuse
De Canton de Thorigny-sur-Oreuse ass eng franséisch administrativ Andeelung am Arrondissement Sens am Departement Yonne an der Bourgogne-Franche-Comté.
Grad (Wénkel)
Ënnerdeelungen
Brochdeeler vu Grade kann een a ville Varianten uginn:
Ëmrechnung vu sexagesimaler an dezimaler Duerstellung:
Grad an SI-Eenheeten
Am Internationalen Eenheetesystem gëtt d'Boumooss als Radiant definéiert, d'Moosseenheet Grad awer akzeptéiert. De rechnereschen Zesummenhang ass follgendermoossen zeréckzeféieren:
De Vollwénkel huet 2 π Radiant oder 360 Grad; dofir gëllt: doraus erfollegt: Graden déi keng ronn Zuelen hunn, solle wa méiglech dezimal notéiert ginn, zum Beispill 12,37°. Alternativ ass d'sexagesimal Angab mat Minutten a Sekonne méiglech, zum Beispill 12° 22′ 12″. SI-Virsätz, zum Beispill milli, sinn op Grad genee sou wéineg ze gebrauchen, wéi op Grad Celsius.
Geschicht
D'Andeelung vum Krees-Vollwénkel an 360° an der Geometrie, Geographie, Geodesie an Astronomie gouf duerch d'Astronomen Hypsikles vun Alexandria („Anaphorikos“, 170 v. Chr.) an Hipparch vun Nikaia (190–120 v. Chr.) agefouert.
Monument aux morts du maquis des Manises
De Monument aux morts du maquis des Manises ass e Monument an der klenger Ardennestad Revin um hallwe Wee fir op d'Kopp Malgré-Tout.
D'Monument, dat aus dem Atelier vum Sculpteur Louis Henri ass, gouf 1948 opgeriicht fir un d'Affer vun 106 Maquisarden aus dem Maquis des Manises z'erënneren, déi do den 13. Juni 1944 vun den SS ëmbruecht gi waren.
D'Monument ass zwielef Meter laang a sechs Meter héich. Et gouf de 27. Juni 1948 a Presenz vum President vun der Republik Vincent Auriol a vum François Mitterrand, déi Zäit Minister vun den Anciens Combattants, ageweit.
Canton de Vincelles
De Canton de Villeneuve-sur-Yonne ass eng franséisch administrativ Andeelung am Arrondissement Sens, am Departement Yonne an der Bourgogne-Franche-Comté.
Canton du Tonnerrois
De Canton du Tonnerrois ass eng franséisch administrativ Andeelung am Arrondissement Sens am Departement Yonne an der Bourgogne-Franche-Comté.
Ariane 2
Technik
Den Opbau vun der Ariane 2 ass bal identesch mat deem vun der Ariane 1. Nëmmen de Schub vun den Dreifwierker vun der éischter an zweeter Stuf gouf erhéicht an den Dreifstoff eng hypergolesch Kombinatioun vu Stéckstofftetroxid an UH 25 ëmgestallt. Ausserdeem gouf déi drëtt Stuf verlängert an d'Rakéit krut eng nei Notzlaaschtverkleedung. Doduerch hat sech d'Héicht vun der Rakéit op 49 m vergréissert an d'Startgewiicht op 219 t.
D'Ariane 3 ass identesch mat der Ariane 2, ausser datt se zwéin zousätzlech Feststoffboosteren hat.
D'Notzlaascht, déi vun der Ariane 2 an eng geostationär Bunn konnt bruecht ginn, hat e Gewiicht vun 2175 kg, 325 kg méi wéi d'Ariane 1.
Starten
Et gouf sechs Starte vun der Ariane 2. Den éischte war den 31. Mee 1986 (no Uertszäit nach den 30. Mee), bal zwee Joer nom éischte Fluch vun der Ariane 3. Dee Start war e Feelschlag, déi aner fënnef waren erfollegräich, woubäi de leschten am Joer 1989 war.
D'Ariane 2 ass nëmme mat Satellitte vun der Serie INTELSAT V-A a mat Héichleeschtungstelevisiounssatellitte gestart, déi op der Satellitteplattform Spacebus 300 baséiert hunn.
Hei eng vollstänneg Lëscht vun alle Starten.
¹ NET den Zilorbit vun der Notzlaascht, mä d'Bunn op där d'Notzlaascht vun der drëtter Stuf ausgesat gouf.
John van Rijswijck
De John van Rijswijck, gebuer de 16. Januar 1962, ass e fréiere lëtzebuergesche Foussballspiller a Foussballtrainer.
Tëscht dem 1. Mee 1984 am 20. Mee 1993 huet de John van Rijswijck 43-mol fir déi lëtzebuergesch Foussballnationalekipp gespillt.
Vun 2006 bis 2009 war de John van Rijswijck Golkippestrainer beim Swift Hesper.
Luxembourg Tower
Luxembourg Tower, ass de Kontrolltuerm dee sech ëm all Fluchbeweegunge beim Fluchhafe Lëtzebuerg an all Deplacementer vu Gefierer a Fligeren um Buedem vum Fluchhafe bekëmmert. Den Tuerm steet tëscht dem Hangar vun der Luxair an dem ale Cargocenter vun der Swissport.
Departen
Den Tuerm erlaabt dem Pilot d'Motoren ze starten an duerno erlaabt en him bis bei d'Piste ze fueren, gëtt him ënnerwee d'Clearance an erlaabt him schlussendlech, ofzehiewen. Duerno mellt de Pilot sech bei der Approche.
Landungen
De Pilot mellt sech beim Tuerm nodeem e vun der Approche dohi geschéckt gouf. Am Laf vun der Approche gëtt den Tuerm dem Pilot d'Landeerlaabnes. Dofir muss d'Pist fräi sinn, an de Fluchloots muss mat der Héicht an der Vitess vum Fliger den eraflitt d'accord sinn. Nodeem e gelant ass, gëtt e bei den Terminal gelootst. (Beispill)
Um Buedem
Den Tuerm geréiert och d'Ofleef um Buedem, fir vun der Parkpositioun bei d'Pist ze fueren. D'Virfaarten um Buedem ginn och vum Tuerm gereegelt.
Frequenzen
D'benotzt Frequenz ass 118.1, fir Noutfäll gëtt déi international Nout-Frequenz 121.5 MHz benotzt.
Beispiller
Swiss 7 5 Tango ass d'Ruffzeeche vum Owesfluch LX758 Zürich - Lëtzebuerg vun der SWISS. Air Rescue 1 ass dee Rettungshelikopter dee fir de SAMU Lëtzebuerg flitt. B3 ass deen Taxiway op deem d'Helikoptere vun der Air Rescue a vun der Police starten a landen.
Winterberg
Winterberg ass eng Gemeng a Stad am Hochsauerlandkrees am däitsche Bundesland Nordrhein-Westfalen.